Anexa 4

ACORD DE PARTENERIAT

încheiat între beneficiar și parteneri pentru realizarea proiectului „Centrul de Informare pentru Fonduri ESI”

Nr... ***[număr de înregistrare la liderul parteneriat/data]***

***(Acordul de parteneriat este supus legislației din România și se încheie până cel târziu la semnarea deciziei de finanțare și este parte integrantă din acesta.***

***Orice eliminare/modificare din cadrul prezentului acord de parteneriat se poate efectua numai cu o justificare prealabilă și care să nu contravină prevederilor legale incidente domeniului.***

##### Părţile

1. ***Ministerul Dezvoltării Regionale, Administrației Publice și Fondurilor Europene, prin Serviciul de Comunicare Instrumente Structurale și Helpdesk****,* cu sediul în municipiul Bucureşti, Bd. Ion Mihalache nr 15-17, sector 1, codul fiscal[[1]](#footnote-1) 26369185, având calitatea de solicitant în cadrul POAT și **Lider de parteneriat (Partener 1)** reprezentat prin……………
2. ***Nume Partener 2...*** ***denumirea completă a organizaţiei, cu sediul în adresa sediului, codul fiscal …, având calitatea de membru 2/Partener 2, reprezentat prin……………..***
3. ***[ Nume Partener n...***

au convenit următoarele:

##### Obiectul

* 1. Obiectul acestui acord este de a stabili drepturile şi obligaţiile părţilor, contribuţia financiară proprie a fiecărei părţi la bugetul proiectului, precum şi responsabilităţile ce le revin în implementarea activităţilor aferente proiectului „**Centrul de Informare pentru Fonduri ESI**”;
  2. Scopul proiectului „**Centrul de Informare pentru Fonduri ESI**”este acela de a înființa și operaționaliza rețeaua teritorială de puncte de informare cu privire la finanțările nerambursabile, care este componenta teritorială a Centrului de Informare pentru Fonduri ESI (care mai include și Centrul național – componenta centrală, finanțat în cadrul unui proiect separat). Centrul național de informare și rețeaua teritorială de informare (cu puncte de informare județene) vor oferi servicii de informare pentru Fondurile ESI 2014 - 2020 şi de tip ”one-stop-shop” finanțări pentru IMM-uri privind oportunităţile oferite prin programele naționale, europene și extra-comunitare;
  3. Serviciile de informare şi de tip ”one-stop-shop” de la nivel teritorial vor fi furnizate prin operaționalizarea de puncte de informare județene;
  4. Ținta indicatorului pentru fiecare județ este de minim 350 solicitări/ punct de informare/ an. Solicitările se cuantifică pe baza înregistrărilor din sistemul integrat de ticketing pentru rețeaua Centrului de informare, care va fi dezvoltat și pus la dispoziție de Liderul de parteneriat prin Centrul Național de Informare. În eventualitatea în care sistemul integrat de ticketing nu este funcțional din motive tehnice, liderul va pune la dispoziția partenerului un fisier colaborativ electronic, urmând ca odată cu remedierea disfuncționalității partenerul să transfere în sistemul de ticketing solicitarile primite în perioada respectivă.
  5. Acest Acord este parte integrantă din Decizia de finanţare, ca anexă a acesteia.

**Art. 3. Principiile de bună practică ale parteneriatului**

* 1. Toţi partenerii trebuie să contribuie la realizarea proiectului şi să îşi asume rolul lor în cadrul proiectului, aşa cum acesta este definit în cadrul prezentului Acord de Parteneriat.
  2. Părţile trebuie să se consulte în mod regulat şi să se informeze asupra tuturor aspectelor privind evoluţia proiectului.
  3. Toţi partenerii trebuie să implementeze activităţile cu respectarea celor mai înalte standarde profesionale şi de etică.
  4. Partenerii sunt obligaţi să respecte regulile referitoare la conflictul de interese şi regimul incompatibilităţilor, iar, în cazul apariţiei unei asemenea situaţii, să dispună luarea măsurilor care să conducă la stingerea acesteia şi evitarea producerii unei situații similare în viitor.
  5. Toţi partenerii înțeleg și acceptă faptul că vor răspunde individual față de AM, pentru realizarea angajamentelor asumate de fiecare dintre aceștia în implementarea proiectului conform Cererii de finanțare.

**Art. 4 Roluri şi responsabilităţi în implementarea proiectului**

* 1. Rolurile şi responsabilităţile sunt descrise în tabelul de mai jos şi corespund prevederilor din Cererea de finanţare – care este documentul principal în stabilirea principalelor activități asumate de fiecare partener:

|  |  |  |  |
| --- | --- | --- | --- |
| **Organizaţia** | **Descrierea activităţilor/subactivităților derulate de fiecare partener, în vederea obținerii fiecărui rezultat în parte** | **Rezultate ale proiectului**  **(la care contribuie fiecare partener)** | **Valoarea totală eligibilă alocată fiecărui partener și % din valoarea totală eligibilă a proiectului**  **(lei/%)** |
| Lider de parteneriat (Partener 1) | 1 Asigură echipamentele tehnice pentru funcționarea punctelor de informare  2 Asigură informații actualizate la nivel central privind posibilitățile de finanțare din toate programele naționale, europene şi extra-comunitare  3 Sprijină perfecționarea continuă a personalului din punctele de informare  4 Asigură comunicarea referitoare la acest proiect, inclusiv materiale de informare, campanii de promovare online și evenimente de promovare la nivel local | 80 laptopuri/ sisteme PC  40 imprimante  24 actualizări ale surselor de finanțare  2 comunicate de presă naționale  8 campanii promovare online  2 campanii integrate de promovare naționale | 120.000 euro + TVA (echivalent in lei)  78.165 euro + TVA (echivalent în lei)  100.000 euro + TVA(echivalent în lei)  500.000 euro +TVA(echivalent în lei) |
| Partener 2  / [Parteneri n ] | 1 Furnizează, în cadrul punctelor de informare de la nivel județean, informații către publicul larg, potențialii beneficiari şi alte categorii de public interesate de oportunităţile de finanţare  2 Asigură cadrul necesar desfășurarii activităților desfășurate de punctele de informare | - Minim X[[2]](#footnote-2) răspunsuri la nivelul regiunii  - spațiu de minim 20 mp cu acces facil (direct) pentru public, cu rampe de acces pentru persoanele cu dizabilități pus la dispoziție în fiecare județ  - Sală de conferințe pusă la dispoziție de două ori pe an în fiecare județ pentru evenimente locale | 2.496.000 Euro  288.000 Euro |

* 1. Responsabilități și angajamente financiare între parteneri

##### Partenerii vor asigura contribuţia la cheltuielile eligibile ale proiectului aşa cum este precizat în Cererea de finanţare

|  |  |
| --- | --- |
| **Organizaţia** | **Contribuţia (unde este cazul)** |
| Lider de parteneriat (Partener 1) | 15,305% |
| Partener 2 | 15,305% pentru instituții publice finanțate integral din bugetul de stat, bugetul asigurărilor sociale de stat sau bugetele fondurilor speciale  0% pentru orice alt tip de entitate publică/privată |
| Partener n | 15,305% pentru instituții publice finanțate integral din bugetul de stat, bugetul asigurărilor sociale de stat sau bugetele fondurilor speciale  0% pentru orice alt tip de entitate publică/privată |

În plus, partenerul va asigura îndeplinirea sarcinilor prezentate la articolul 7 Obligații.

(3) Comunicare publică:

Liderului de parteneriat îi revine responsabilitatea comunicării publice cu privire la activitățile din proiect asumate în temeiul acestui Acord. Partenerii pot comunica public cu privire la proiect și la rezultatele obținute prin proiect după consultarea și cu acordul explicit al persoanei desemnate de Lider. Comunicarea care face obiectul proiectului, referitoare la oportunitățile de finanțare disponibile din fondurile ESI și din alte fonduri, condițiile de accesare s.a.m.d. nu presupune acordul Liderului.

(4) Informații despre conturile bancare

|  | IBAN | Cont | Banca | Sucursala | Adresa sucursala | Alte info |
| --- | --- | --- | --- | --- | --- | --- |
| Lider de proiect (partener 1) |  |  |  |  |  |  |
| Partener 3 |  |  |  |  |  |  |
| Partener n |  |  |  |  |  |  |

Responsabilitățile privind derularea fluxurilor financiare sunt conforme cu prevederile Normelor metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, aprobate prin HG nr. 93/2016 privind aprobarea normelor metodologice de aplicare a prevederilor OUG nr. 40/2015 privind gestionarea financiară a fondurilor europene pentru perioada de programare 2014-2020.

**Art. 5. Perioada de valabilitate a acordului**

Perioada de valabilitate a Acordului începe la data semnării prezentului Acord și încetează la data la care Deciziei de Finanțare aferent proiectului își încetează valabilitatea.

**Art. 6. Drepturile şi obligaţiile liderului de parteneriat (Partenerului 1)**

**Drepturile liderului de parteneriat**

1. Liderul are dreptul să solicite partenerului furnizarea oricăror informaţii şi documente legate de proiect, centralizat pe regiune şi/ sau separat pe puncte județene de informare, în scopul elaborării rapoartelor de progres și a cererilor de rambursare;
2. Liderul are dreptul să participe la selecția personalului, stabilind criterii și participând pe tot parcursul procedurii de recrutare și își rezervă drept de veto.
3. În cazul în care, din analiza anuală privind stadiul atingerii indicatorului de proiect, liderul constată că numărul solicitarilor de informații primite și care au fost soluționate nu asigură atingerea indicatorilor de proiect și nu justifică finanțarea acordată, va solicita Partenerului să propună și să implementeze în comun un plan de măsuri pentru remedierea situației. Dacă nu se obțin rezultatele corespunzătoare, Liderul poate solicita diminuarea corespunzătoare a finanțării sau suspendarea acesteia pentru anumite puncte de informare (cu exceptia situației în care numărul redus de solicitări este datorat nefuncționării/ funcționării defectuoase a sistemului de ticketing, semnalată, în prealabil, de Partener). Solicitările se cuantifică pe baza înregistrărilor din sistemul integrat de ticketing pentru rețeaua Centrului de informare, care va fi pus la dispoziție de Liderul de parteneriat prin Centrul Național de Informare.

**Obligaţiile liderului de parteneriat**

1. Liderul va elabora și semna cererea de finanţare și decizia de finanţare și Cererile de Rambursare;
2. Liderul de parteneriat este responsabil de elaborarea rapoartelor de progres și a cererilor de prefinanțare/ rambursare și de verificarea, sub aspectul legalității, a cheltuielilor efectuate de către partener și a tuturor documentelor justificative întocmite de către aceștia;
3. Liderul de parteneriat va înainta AM cererile de rambursare, împreună cu documentele justificative, rapoartele de progres etc., conform prevederilor legale incidente și ale deciziei de finanțare;
4. Liderul/partenerii este/sunt obligat/ți să deschidă conturi bancare dedicate proiectului, în conformitate cu prevederile legale în materie în vigoare;
5. Liderul/partenerii este/sunt obligat/ți să țină o evidență contabilă distinctă a Proiectului, utilizând conturi analitice dedicate pentru reflectarea tuturor operațiunilor referitoare la implementarea Proiectului, în conformitate cu dispozițiile legale;
6. Liderul va consulta partenerul cu regularitate, îl va informa despre progresul în implementarea proiectului şi va furniza copii ale rapoartelor de progres şi financiare;
7. Liderul se va asigura că propunerile pentru modificări ale proiectului care vizează activităţile, rezultatele, indicatorii și bugetul aferente fiecărui partener vor fi convenite prin consimțământ scris al fiecărui partener înaintea de solicitarea aprobării de către Autoritatea de Management (AM);
8. Liderul va achiziționa centralizat echipamentele necesare desfășurării activității în cadrul punctelor de informare;
9. Liderul va asigura desfăşurarea corectă a procedurilor de atribuire a contractelor de achiziţie publică, conform normelor în vigoare;
10. Liderul este responsabil cu transmiterea cererilor de pre-finanţare/ rambursare către AM conform prevederilor deciziei de finanţare și conform procedurii;
11. Liderul va asigura, în termenul estimat de 20 zile lucrătoare de la data virării fondurilor, transferul de fonduri obţinute din procesul de rambursare pentru cheltuielile angajate de către ceilalţi parteneri, care au fost certificate ca eligibile;
12. Liderul va pune la dispoziție până în data de 10 a fiecărei luni informații actualizate privind posibilitățile de finanțare din toate programele europene, naționale și extracomunitare;
13. Liderul va pune la dispoziție materiale de informare legate de domeniile de finanțare;
14. Liderul va organiza regulat evenimente de informare și comunicare în teritoriu, în funcție de context și de necesitățile identificate în comunicarea pe diferite oportunități de finanțare și pe regiuni, în limitele stabilite în decizia de finanțare pe care o are în derulare;
15. Liderul va organiza minim două campanii online de promovare a punctelor teritoriale de informare;
16. Liderul va organiza minim două campanii integrate de promovare a rețelei teritoriale de informare;
17. Liderul va pune la dispoziție materiale necesare pentru semnalizarea corespunzătoare (prin folosirea elementelor de identitate vizuală) a punctelor de informare;
18. Liderul va elabora și agrea cu Partenerul procedura de funcționare a punctului de informare și va asigura un sistem de ticketing care va sta la baza activității punctului de informare. Manualul operaţional al punctului de informare va fi furnizat în prima lună a derulării proiectului și va fi actualizat de căte ori este nevoie;
19. În cazul în care unul din parteneri nu duce la îndeplinire una sau mai multe din obligaţiile care le revin (ex. implementarea unor activităţi, asigurarea contribuţiei la cofinanţarea proiectului, respectarea normelor în vigoare privind procedura de atribuire a contractelor de achiziţie publică), liderul de parteneriat poate selecta, în mod transparent, un nou partener care va prelua în totalitate responsabilitatea de a îndeplini aceste obligaţii;
20. Liderul de parteneriat este responsabil în situația recuperării cheltuielilor proprii afectate de neregulile identificate în cadrul proiectului conform notificărilor și titlurilor de creanță emise pe numele său de către Autoritatea de Management.
21. Liderul are obligația să păstreze toate documentele originale, inclusiv documentele contabile, privind activitățile derulate și cheltuielile eligibile efectuate de lider în vederea asigurării unei piste de audit adecvate, în conformitate cu regulamentele UE și naționale. Toate documentele vor fi păstrate până la închiderea oficială a Programului sau până la expirarea perioadei de durabilitate a proiectului, oricare intervine ultima.
22. În termen de maximum 10 zile lucrătoare de la primirea de la AM a deciziei de finanțare/ notificărilor/ actelor adiționale semnate, liderul de parteneriat are obligația de a transmite fiecărui partener câte o copie a acestor documente.

**Art. 7 Drepturile și obligațiile Partenerilor 2-n**

##### Drepturile

* 1. Partenerul are dreptul de a solicita rambursarea cheltuielilor angajate ca eligibile conform rolului deținut în proiect;
  2. Partenerii au dreptul, prin transfer de către liderul de proiect, la fondurile obţinute din procesul de rambursare pentru cheltuielile angajate de către aceştia, care au fost certificate ca eligibile.
  3. Partenerul are dreptul să fie consultat cu regularitate de către liderul de parteneriat, să fie informat despre progresul în implementarea proiectului şi să li se furnizeze copii ale rapoartelor de progres şi financiare;
  4. Partenerul are dreptul să fie consultat de către liderul de parteneriat în privinţa propunerilor pentru modificări importante ale proiectului (de ex. activităţi,rezultate, indicatori), înaintea solicitării aprobării de către AM;
  5. Dacă o persoană din personalul implicat în proiect de către partener se află în incapacitate temporară de muncă pentru o perioadă mai mare de 10 zile, atunci partenerul va proceda la înlocuirea temporară a acesteia, pe perioada absenței;
  6. Partenerul poate înlocui unul sau mai mulți experți. Înlocuirea se va face cu acordul ambilor parteneri;
  7. Partenerul poate aloca, pentru cheltuieli de administrație, o sumă reprezentând contravaloarea a 15% din salariul experților angajați pentru asigurarea funcționării punctului de informare.

**Obligaţiile**

* 1. Partenerul va pregăti, împreună cu Liderul, cererea de finanţare;
  2. Partenerul este obligat să furnizeze orice informaţii de natură tehnică sau financiară legate de proiect, solicitate de către Lider, AM, Autoritatea de Certificare, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor cofinanţate din instrumente structurale și să asigure toate condițiile pentru efectuarea verificărilor la fața locului;
  3. Partenerul este obligat să furnizeze Liderului de parteneriat orice informaţii sau documente privind implementarea proiectului, centralizat pe regiune și/ sau separat pe puncte de informare, în scopul elaborării rapoartelor de progres şi a cererii de rambursare;
  4. Partenerul este obligat să deschidă conturi bancare dedicate proiectului, în conformitate cu prevederile legale în materie în vigoare;
  5. Partenerul este obligat să țină o evidență contabilă distinctă a Proiectului, utilizând conturi analitice dedicate pentru reflectarea tuturor operațiunilor referitoare la implementarea Proiectului, în conformitate cu dispozițiile legale;
  6. Partenerul este responsabil pentru neregulile identificate în cadrul proiectului aferente cheltuielilor proprii conform notificărilor și titlurilor de creanță emise de către AM;
  7. Partenerul care va avea o cheltuială afectată de neregula are obligația restituirii sumelor către Lider și asigurării din resurse proprii a contravalorii acesteia;
  8. Partenerii pe numele cărora a fost emis titlul de creanță au obligația restituirii sumelor cuprinse în acesta și asigurarea din resurse proprii a contravalorii acestora.
  9. În cazul rezilierii/revocării deciziei de finanțare/ordinului de finanțare, liderul de parteneriat și partenerii răspund în solidar pentru restituirea sumelor acordate pentru proiect.
  10. Partenerul este ținut de respectarea de către liderul de parteneriat a termenului de restituire menționat în decizia de reziliere/ordinul de revocare a sumelor solicitate de AM.
  11. Partenerul este obligat să utilizeze sistemul de ticketing în activitatea curentă, pentru furnizarea informațiilor. Acest sistem reprezintă sursa oficială de monitorizare și de raportare a serviciilor prestate: numărul de solicitări primite, numărul de solicitări soluționate la primul contact, timpul de răspuns la o solicitare, numărul de solicitări care nu au putut fi soluționate la primul contact;
  12. Partenerul are obligația să asigure atingerea indicatorilor de proiect care se referă la numărul de solicitări, cuantificat semestrial la nivel teritorial pe baza înregistrărilor din sistemul integrat de ticketing pentru rețeaua Centrului de informare.
  13. Partenerul este responsabil să asigure demarcarea între activitățile din cadrul proiectului și celelalte activități/ servicii conform statutului propriu în vederea evitării dublei finanțări;
  14. Partenerul are obligația să elaboreze fişe de post pentru experții angajați în cadrul proiectului, corespunzător atribuţiilor specifice activităţii punctului de informare;
  15. Partenerul este responsabil să asigure organizarea punctelor de informare la nivel teritorial în spații cu acces facil (direct) pentru public, care să aibă rampe de acces pentru persoanele cu dizabilități, precum și semnalizarea corespunzătoare a acestora prin utilizarea, dar fără a se limita la ele, a materialelor/ obiectelor promoționale furnizate de Lider, care conțin elementele de identitate vizuală obligatorii.
  16. Partenerul este responsabil să pună la dispoziție cu titlul gratuit dotări administrative și tehnice corespunzătoare în punctele de informare de la județean:
* spațiu de lucru și de primire a publicului de minim 20 mp cu acces facil (direct), cu rampe de acces pentru persoanele cu dizabilități, inclusiv cu scaune pentru vizitatori;
* dotări de expunere materiale publicitare;
* dotări pentru desfășurarea activității personalului: spaţiu adecvat, birou, dulap, grup sanitar;
* asigurarea condițiilor de climatizare, siguranță la foc și antiefracție;
* mijloace de comunicație: telefon direct, fax;
* acces la internet.
  1. Partenerul este responsabil să asigure acces (gratuit) la o sală de conferințe pentru organizarea de întâlniri (sesiuni de informare/ formare, întâlniri cu potențialii beneficiari, donatorii de fonduri, organismele intermediare) la nivel teritorial, la solicitarea Liderului;
  2. Până la achiziționarea acestora de către Lider, Partenerul va pune la dispoziție echipamente de lucru pentru fiecare expert, aceasta fiind o condiție pentru decontarea cheltuielilor de personal în perioada respectivă în cadrul proiectului.
  3. Partenerul va furniza sprijin pentru organizarea de evenimente la nivel teritorial, la solicitarea Liderului;
  4. Partenerul are obligația de nu se angaja în manifestări publice şi de a nu transmite public informaţii legate de proiect fără acordul şi, dacă este cazul, participarea Liderului sau persoanei desemnate de acesta;
  5. Partenerul are obligația să păstreze toate documentele originale, inclusiv documentele contabile, privind activitățile derulate și cheltuielile eligibile efectuate de către acesta în vederea asigurării unei piste de audit adecvate, în conformitate cu regulamentele UE și naționale. Toate documentele vor fi păstrate până la închiderea oficială a Programului sau până la expirarea perioadei de durabilitate a proiectului (5 ani), oricare intervine ultima;
  6. Partenerul va asigura bugetul necesar cheltuielilor neeligibile, conform Ghidului Solicitantului, aferente activității desfășurate, precum și cele rezultate ca urmare a verificărilor de management.

**Art. 8 Plăți**

* 1. Plăţile pentru proiect vor fi făcute atât de către Liderul de parteneriat, cât și de către parteneri, din conturile deschise dedicate proiectului se fac în limita bugetului alocat pentru fiecare dintre aceștia.
  2. Cheltuielile efectuate de către Lider/ Partener vor fi rambursate Liderului de parteneriat de către AM pe baza documentelor justificative prezentate, în condițiile stabilite în decizia de finanțare.

**Art. 9 Achiziții publice**

Achiziţiile în cadrul proiectului vor fi făcute de către liderul de parteneriat, cu respectarea legislației privind achizițiile publice, a condiţiilor din decizia de finanţare şi a instrucţiunilor emise de AM și/sau alte organisme abilitate.

**Art. 10 Proprietatea**

##### La sfârşitul proiectului, dreptul de proprietate asupra echipamentelor, bunurilor etc. achiziţionate prin proiect poate fi transferat Partenerului. Părţile au obligaţia de a asigura funcţionarea tuturor bunurilor, echipamentelor achiziţionate din finanţarea nerambursabilă, la locul de desfăşurare a proiectului şi exclusiv în scopul pentru care au fost achiziţionate.

##### Părţile au obligaţia să nu înstrăineze, închirieze, gajeze bunurile achiziţionate ca urmare a obţinerii finanţării prin Programul Operațional Asistenţă Tehnică și Programul Operațional Capital Uman, pe o perioadă de 5 ani de la finalizarea proiectului.

##### Părţile au obligaţia să se asigure că nu vor desfăşura activităţi economice în scopul obţinerii de venituri/ profit din echipamentele achiziţionate prin proiect sau din utilizarea infrastructurii/ aplicaţiilor informatice realizate, în afara activităţilor pentru care a fost finanţat proiectul prin acordarea dreptului de utilizare a acestora către terţe părţi (infrastructura şi echipamentele care fac obiectul proiectului finanţat prin fonduri publice nu pot fi utilizate în alt scop/ cu altă destinaţie decât cea principală).

**Art. 11 Confidențialitate**

(1) Părţile semnatare ale prezentului acord convin să păstreze în strictă confidenţialitate informaţiile primite în cadrul şi pe parcursul implementării proiectului şi sunt de acord să prevină orice utilizare sau divulgare neautorizată a unor astfel de informaţii. Părțile înțeleg să utilizeze informaţiile confidenţiale doar în scopul de a-şi îndeplini obligaţiile din prezentul Acord de Parteneriat.(2) Ca excepție de la paragraful nr. (1), următoarele elemente nu vor avea caracter confidențial:

1. Denumirea proiectului, denumirea completă a beneficiarului, data de începere și cea de finalizare ale proiectului, datele de contact – minimum o adresă de e-mail și număr de telefon – funcționale pentru echipa proiectului; locul de implementare a proiectului – localitate, județ, regiune și, dacă proiectul include activități care se adresează publicului, adresa exactă și datele de contact pentru spațiile dedicate acestor activități în cadrul proiectului;
2. valoarea totală a finanțării nerambursabile acordate și intensitatea sprijinului, exprimate atât ca sumă concretă, cât și ca procent din totalul cheltuielilor eligibile ale proiectului, precum și valoarea plăților efectuate;
3. dimensiunea și caracteristicile grupului țintă și, după caz, ale beneficiarilor finali ai proiectului;
4. informații privind resursele umane din cadrul proiectului: nume, denumirea postului, timpul de lucru;
5. rezultatele estimate și cele realizate ale proiectului, atât cele corespunzătoare obiectivelor, cât și cele corespunzătoare activităților, cu referire la indicatorii stabiliți;
6. denumirea furnizorilor de produse, prestatorilor de servicii și executanților de lucrări contractați în cadrul proiectului, precum și obiectul contractului, valoarea acestuia și plățile efectuate;
7. elemente de sustenabilitate a rezultatelor proiectului– informații conform deciziei de finanțare, respectiv conform condițiilor prevăzute în art. 71 din Regulamentul CE 1303/2013.

**Art. 12 Legea aplicabilă**

##### Prezentului Acord i se va aplica legislația românească şi va fi interpretat în conformitate cu aceasta.

##### Pe durata prezentului Acord, părţile vor avea dreptul sa convină în scris asupra modificării anumitor clauze, prin act adiţional, oricând interesele lor cer acest lucru sau când aceste circumstanţe au loc şi nu au putut fi prevăzute în momentul în care s-a încheiat prezentul Acord de Parteneriat.

**Art. 13 Dispoziţii finale**

##### Comunicarea între părți se va realiza prin scrisoare oficială și/ sau poștă electronică. Adresele de email care vor fi utilizate în acest scop vor fi comunicate in scris ulterior.

##### Toate posibilele dispute rezultate din prezentul acord sau în legătură cu el, pe care părţile nu le pot soluţiona pe cale amiabilă, vor fi soluţionate de instanţele competente.

Întocmit în ....... exemplare, în limba română, câte unul pentru fiecare parte şi câte un original pentru fiecare decizie de finanţare.

|  |  |
| --- | --- |
| Lider de parteneriat | Partener proiect |
|  |  |
| *[Funcție]*  *[Prenume Nume]*  *Ministerul Dezvoltării Regionale, Administrației Publice și Fondurilor Europene*  **Data** | *[Funcție]*  *[Prenume Nume]*  *[Partener]*  **Data** |
|  |  |

1. Codul fiscal sau codul TVA, după caz [↑](#footnote-ref-1)
2. X este obținut din numărul județelor acoperite de partener \* 351 solicitari (corespunzător valorii minime pentru justificarea unui numar de 2 persoane/judet) [↑](#footnote-ref-2)